Lys van Suid-Afrikaanse plakkerskampe vrygestel | Maroela Media
Sy het ŉ lys van die land se plakkerskampe in die parlement vrygestel in antwoord op ŉ skriftelike parlementêre vraag deur die EFF-LP Primrose Sonti.
Die lys van 86 bladsye wys dat plakkerskampe verskil van sommige nedersettings met net ŉ paar gesinne tot massiewe gebiede waar meer as 10 000 mense woon.
Dit toon voorts dat plakkerskampe maklik ontstaan op plotte, asook op ashope en in staatsgeboue wat leeg staan, byvoorbeeld stasies en hospitale.
Daar is nie ŉ finale inwonertal verskaf nie, aangesien die standaard van elke stadsraad se statistieke verskil. Sommiges verskaf die aantal inwoners, ander die aantal huishoudings en by party stadsrade se inligting word geen getalle verskaf nie.
Wat egter soos ŉ paal bo water staan, is dat die probleem van informele nedersettings in Suid-Afrika handuit geruk het en dat die aantal mense wat as plakkers woon, baie groot is.
ŉ Interessante aanduiding van die ironiese sin vir humor, asook die aspirerende armoede, in hierdie plakkerskampe is die name wat inwoners aan die gebiede gee. Baie plakkerskampe het name soos Riemvasmaak, Vasbyt en Moedhou, wat daarop dui dat die inwoners steeds hoop op verbetering.
Ander algemene name verwys na die voorkoms van die gebied, soos Silver City, Blikkiedorp en Tin City. Dan is daar ook televisiereekse wat vernoem word, byvoorbeeld Sewende Laan, en bekendes, veral ministers van behuising soos Joe Slovo en Tokyo Sexwale, wie se name pryk op die plekke waar hul doelwitte misluk het.
Hoeveel daarvan is wit plakkerskampe?
Dit is hartseer. Ek ken mense, en net ingeval jy wonder, wit mense met hoër grade, wat werkloos is. Dit is nie net BEE nie. Bydraend ja, maar onthou steeds dat vir baie met ‘n ander kleur daar nog minder opsies is. Wil nie ‘n debat begin nie. Kortom, hoe meer plakkerskampe, hoe meer vertel dit van ‘n regering wat op vele vlakke droog maak.
Sy is verkeerd . Daar is net een plakkers kamp en hulle noem dit suid afrika .
Sal graag wil weet hoeveel plakkerskampe daar voor 1994 was?
Ek het simpatie met baie se omstandighede, maar aan die ander kant wil ek sommige mense aan die skouers gryp en skud. Hoekom wil jy ‘n klomp kinders in die wêreld bring as jy nie eers vir jouself kan sorg nie? En ek praat nou glad nie van dié wat vir hul kinders kon voorsien, en toe hul werk verloor het nie. Ek praat nou van dié wat al klaar erg sukkel, en dan nie net een kind kry nie, maar 5 of 6 plus. Opvoeding in die land moet verbeter word, grense moet beskerm word, en geboortebeperking moet ingestel… Lees meer »